Nærværende kontrakt er indgået mellem

**ORDREGIVER**

Randers Kommune

Laksetorvet 1

8900 Randers C

og

**KONTRAKTHAVER**

[Kontrakthavers navn]

[Adresse]

[Postnr.] [By]

[CVR]

# Kontraktens genstand

Kontrakten omfatter levering af [indsæt beskrivelse].

# Ikrafttrædelse

Kontrakten træder i kraft [dd.mm.åååå]

# Levering og leveringsbetingelser

[Indsæt krav til levering

# Priser

Gældende tilbudsliste – bilag 1 tilbudsliste. Ønskes ændringer af ydelser ift. de anført i tilbudslisten, må prisen reguleres.

#

# Underskrift:

Dato:

Ordregiver:

Dato:

Kontrakthaver:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Standardbetingelser**

# Kontraktens omfang

Randers Kommune er ikke forpligtet til at aftage en forudbestemt mængde fra kontrakthaver, og kontrakthaver er således ikke garanteret nogen omsætning i henhold til nærværende aftale.

Kontraktens bestemmelser finder kun anvendelse i tilfælde af, at Randers Kommune handler hos kontrakthaver.

# Ophør og opsigelse

Kontrakten ophører automatisk, hvis Randers Kommune underskriver en anden kontrakt efter at have gennemført et udbud.

Kontrakten kan opsiges af begge parter med én måneds varsel.

# Kontakt mellem parterne

Parterne udpeger hver især de personer, der varetager den daglige kontakt i relation til kontrakten.

Kontrakthavers besøg skal aftales i forvejen med den enkelte afdeling/institution. Der forventes en hjælpsom og serviceminded adfærd, og at der fra kontrakthavers side lægges op til en positiv dialog om den enkelte afdelings/institutions indkøbsbehov.

# Prisregulering [Hvis relevant]

Priserne er faste de første [indsæt antal] måneder regnet fra rammeaftalens start. Herefter kan der ske dokumenterede prisreguleringer årligt. Første prisregulering kan kun ske med virkning pr. [dd.mm.åååå]. Prisreguleringen kan maksimalt svare til udviklingen i [indsæt relevant indeks] fra [mm.åååå] til [mm.åååå] [4 mdr. før datoen for rammeaftalens start – dvs. hvis prisreguleringen har virkning fra 1/10-2014 skrives her ”fra juni 2013 til juni 2014”. Indeks skal være relevant for den pågældende varetype og kan fx være nettoprisindekset, lønindeks for industrien eller Kommunernes Lands­forenings udmeldte løn- og prisindeks for øvrige tjenesteydelser mv. (art. 4.9). Andre prisindeks kan også anvendes, såfremt det vurderes at være mere hensigtsmæssigt i forhold til det udbudte område]. Tilsvarende prisreguleringsmetode gælder for evt. følgende prisreguleringer. Priserne kan kun reguleres for et år ad gangen og skal altid være med virkning pr. [dd.mm] det pågældende år.

Prisregulering sker på foranledning af den part der ønsker prisen reguleret, ved meddelelse af indekstal og den procentvise regulering, der ønskes foretaget. Regulering beregnes i forhold til den eksisterende pris således: (Pris \* nyt index) / gammelt index).

Prisreguleringer skal meddeles til den anden part senest [indsæt antal] dage før reguleringstidspunktet. [Anbefaling 60 dage, så der også er tid til opdatering af e-katalog] Opdateret e-katalog skal være modtaget og godkendt, inden prisregulering kan træde i kraft. Varsles prisregulering ikke rettidigt, bortfalder reguleringsmuligheden for den pågældende periode.

Varsel om prisreguleringer skal sendes til ordregivers kontaktperson sammen med et excel-ark som beskrevet i bilag vedr. e-handel. Med hensyn til tidsfrister gælder de samme tidsfrister som beskrevet i bilag vedr. e-handel. Såfremt disse frister ikke overholdes af kontrakthaver skal ordrer faktureres i forhold til gældende e-katalog indtil nyt e-katalog er godkendt. Såfremt priserne reguleres i nedadgående retning og der ikke er fremsendt rettidigt / korrekt e-katalog, skal kontrakthaver på ugebasis udstede kreditnota til de berørte EAN nr. Såfremt opdateret e-katalog ikke fremsendes rettidigt betragtes det som misligholdelse. [Kun hvis kontrakten kan e-handles – ellers udgår afsnittet]

Kontrakthaver kan dog til enhver tid kræve, at lovgivningsmæssigt fastsatte afgifter og afgiftsstigninger, som bliver kendt efter, at kontrakten er indgået, og som bliver pålagt kontrakthaver i forhold til de af kontrakten omfattede produkter, tillægges de aftalte priser.

Såfremt prisreguleringen vedrører lovgivningsmæssigt fastsatte afgiftsændringer, skal dokumentation for afgiftsændringerne fremsendes.

Prisfald, herunder reduktioner i eventuelle lovgivningsmæssigt fastsatte afgifter knyttet til de af kontrakten omfattede produkter, skal uden ophold komme ordregiver til gode.

Tilbuds- og kampagnepriser skal - medmindre andet er aftalt - uploades i e-katalogerne, så de er tilgængelige i tilbuds-/kampagneperioden. Kontrakthaver opdaterer e-katalogerne, både når kampagnen starter og når den slutter. [Kun såfremt det udbudte område kan e-handles – ellers udgår afsnittet]

# Fakturering

Der kan kun fremsendes faktura for allerede leverede varer. Leveres der ad flere omgange, skal der således fremsendes en faktura efter hver levering eller udelukkende en faktura efter sidste levering er foretaget.

I henhold til LBK nr. 798 af 28. juni 2007 om offentlige betalinger mv. samt LBK nr. 354 af den 26. marts 2010 om information i og transport af OIOUBL elektronisk regning til brug for elektronisk afregning med offentlige myndigheder skal alle fakturaer gebyrfrit fremsendes elektronisk. Alle fakturaer og kreditnotaer skal fremsendes i OIOUBL-format og via Nemhandel-infrastrukturen OIORASP. Fakturaer og kreditnotaer skal som minimum fremsendes under forretningsprofilen Procurement-Bilsim-1.0. Varelinierne skal fremgå af selve OIOUBL-fakturaen, dvs. det må ikke ligge i et vedhæftet dokument.

Fakturaer sendes elektronisk til rekvirerende afdeling/institution (jf. EAN-nummer).

Fakturaen skal indeholde:

* Udstedelsesdato (fakturadato)
* Fakturanummer
* Leverandørens CVR/SE-nummer (skal være det samme som det CVR-nummer, kontrakthaver opgav ved tilbudsafgivningen og som fremgår af kontrakten)
* Leverandørens navn og adresse samt ordregivers navn og adresse
* Mængde og art af de leverede produkter/ydelser
* Pris pr. enhed eksklusiv moms
* Rekvirent hos ordregiver

Ordregiver er berettiget til at udskyde betalingen, hvis faktura ikke modtages elektronisk, eller hvis ovenstående oplysninger mangler.

Uanset hvorledes ordrer er afgivet, skal fakturaer fremsendes elektronisk i det til enhver tid gældende fællesoffentlige format. For så vidt angår ordrer afgivet via ordregivers e-handelssystem, så skal den elektroniske faktura fremsendes således, at denne kan modtages direkte heri, hvilket muliggør efterfølgende automatisk kontrol, bogføring og betaling.

# Gebyrer og øvrige omkostninger

Gebyrer, afgifter, leveringsomkostninger mv. skal fremgå af tilbuddet, og må ellers ikke pålægges den endelige faktura.

# Betalingsbetingelser

30 dage netto fra afsendelse af korrekt faktura jf. § 4.

# Tredjemandsrettigheder

Kontrakthaver indestår for, at kontrakthavers ydelser ikke krænker andres rettigheder, herunder ejendomsrettigheder, patenter eller ophavsrettigheder.

Rejser tredjemand krav mod en part med påstand om retskrænkelse, skal parten give den anden part skriftlig meddelelse herom. Kontrakthaver overtager herefter sagen og samtlige hermed forbundne omkostninger og er pligtig i enhver henseende at holde ordregiver skadesløs.

# Forsinkelse

Ordregiver anser enhver forsinkelse som væsentlig. Hvis kontrakthaver ikke leverer til aftalt tid, er ordregiver berettiget til at hæve den afgivne ordre helt eller delvist anset forsinkelsens varighed.

Hvis kontrakthaver må forudse en forsinkelse i leveringen, skal kontrakthaver straks give meddelelse til ordregiver herom med angivelse af såvel årsag til forsinkelsens opståen som forventet varighed/omfang af forsinkelsen. Ny leveringstermin på den afgivne ordre kan aftales mod ordregivers accept heraf.

# Returret

Ved fejlbestillinger har ordregiver 14 dages returret. Returnering sker for ordregivers regning og forudsætter, at produkterne og emballagen er intakt.

Ved returnering af produkter skal kontrakthaver hurtigst muligt sende en kreditnota på det fulde beløb til ordregiver.

Returretten gælder ikke for specialfremstillede produkter og produkter produceret efter ordre.

# Mangler

Kontrakthaver er ansvarlig for mangler ved de af kontrakten omfattede produkter efter dansk rets almindelige regler.

Kontrakthaver er pligtig til at afhjælpe mangler og afholder samtlige omkostninger i forbindelse med afhjælpningen. Hvis kontrakthaver tilkaldes til afhjælpning af fejl, der skyldes forhold, for hvilke ordregiver bærer risikoen, afholder ordregiver alle omkostninger.

Hvis ordregiver og kontrakthaver enes om lokal reparation i forbindelse med kontrakthavers afhjælpningsforpligtelse, bærer kontrakthaver alle omkostninger forbundet hermed. Reparation er dog kun acceptabel for så vidt angår flergangsartikler, hvorimod afhjælpningen af engangsartikler altid skal bestå i en ombytning eller en prisdekort, alt efter ordregivers valg.

Undlader kontrakthaver, på trods af skriftlig anmodning herom, at opfylde sine ovennævnte forpligtelser til at foretage afhjælpning eller omlevering, er ordregiver berettiget til, efter eget valg, at lade afhjælpning foretage af tredjemand for kontrakthavers regning, at kræve forholdsmæssigt afslag eller hæve ordren. Hæves ordren helt eller delvis, er ordregiveren berettiget til at foretage dækningskøb for kontrakthavers regning.

Det forudsættes, at reglerne herom kan bringes i anvendelse samtidig, således at erstatning, dækningskøb, forholdsmæssigt afslag mv. ikke udelukker hinanden.

Kontrakthaver er ligeledes erstatningsansvarlig for direkte tab opstået som følge af mangler.

# Produktansvar og erstatningsansvar

Kontrakthaver er i overensstemmelse med dansk lov om produktansvar og dansk rets almindelige regler ansvarlig over for ordregiver for både ting- og personskader, som leverancen eller kontrakthaver forårsager.

Kontrakthaver er pligtig til at holde ordregiver skadesløs for ethvert krav, herunder sagsomkostninger, som måtte blive rejst imod ordregiver af tredjemand, og som er forårsaget af fejl eller mangler ved leverancen, en produktskade eller kontrakthavers skadevoldende adfærd.

# Garanti og reklamation

Hvor intet andet er anført, gælder Købelovens ansvarsregler samt regler om mangler og reklamationer for forbrugere, jf. Købelovens §§ 72-86.

# Miljø

Kontrakthaver garanterer, at alt hvad der bliver leveret under nærværende kontrakt opfylder de til en hver tid gældende miljøregler, -love, -bekendtgørelser, EU-direktiver m.m.

# Ansættelsesvilkår

Ordregiver ønsker, med henvisning til ILO-konvention nr. 94 om arbejdsklausuler i offentlige kontrakter, at sikre medarbejderne hos kontrakthaver og dennes eventuelle underleverandører rimelige løn- og ansættelsesforhold.

Kontrakthaver forpligter sig derfor til at sikre, at de ansatte som kontrakthaver og eventuelle underleverandører beskæftiger med henblik på opgavens udførelse, har lønvilkår (herunder særlige ydelser), arbejdstid og andre ansættelsesvilkår, der ikke er mindre gunstige end dem, der i henhold til kollektiv overenskomst, voldgiftskendelser, lovgivning eller administrative forskrifter gælder for arbejde af samme art inden for vedkommende fag eller industri på den egn, hvor arbejdet skal udføres.

Kontrakthaver skal sikre, at ansatte hos kontrakthaver og eventuelle underleverandører er orienteret om, at kontrakthaver og eventuelle underleverandører er forpligtet i henhold til nærværende arbejdsklausul vedrørende sikring af løn- og ansættelsesvilkår.

Ordregiver forbeholder sig ret til at kontrollere, at kontrakthaver overholder nærværende arbejdsklausul. Ordregiver kan således udbede sig dokumentation for, at løn- og arbejdsvilkår for arbejdstagerne lever op til denne forpligtelse. Kontrakthaver skal, efter skriftligt påkrav, fremskaffe den af ordregiver ønskede dokumentation fra såvel egne som eventuelle underleverandørers arbejdstagere.

Kontrakthaver og eventuelle underleverandører skal endvidere på kommunens opfordring dokumentere, at de er registreret i relevante registre som for eksempel Register for Udenlandske Tjenesteydere (RUT) og E-indkomst registret.

Kontrakthaver har en svarfrist på fem arbejdsdage; dvs. at dokumentationen skal være ordregiver i hænde senest fem arbejdsdage efter påkravets modtagelse. Relevant dokumentation kan f.eks. være lønsedler, lønregnskab, opholdstilladelser, ansættelseskontrakter, ansættelsesbeviser samt eventuelt indgåede overenskomster eller lokalaftaler.

Ordregiver er berettiget til at bede den enkelte ansatte fremvise dokumentation for ansættelsen og ansættelsesforhold. Kontrakthaver og eventuelle underleverandører skal sikre, at de ansatte har korrekt ansættelsesbevis og skal sikre, at de ansatte er bekendt med og forpligtet til at fremvise denne dokumentation på ordregivers forespørgsel.

Dokumentationen kan efter særlige omstændigheder give anledning til, at ordregiver videregiver dokumentation/oplysninger til andre myndigheder som for eksempel skattemyndigheder, arbejdstilsynet eller politiet.

Overtrædelse af nærværende arbejdsklausul udgør væsentlig misligholdelse, som berettiger ordregiver til at hæve kontrakten med øjeblikkelig virkning efter udløbet af ovenstående svarfrist.

Vælger ordregiver ikke at gøre sin misligholdelsesbeføjelse gældende, kan kontrakthaver pålægges bod. Boden beregnes pr. påbegyndt arbejdsdag regnet fra påkravets modtagelse og kan tidligst pålægges efter udløb af ovenstående svarfrist. Boden udgør [x] promille af kontraktsummen dog minimum [1.000,00] kr. pr. dag, indtil overtrædelsen er bragt til ophør, og ordregiver har modtaget fyldestgørende dokumentation herfor. Beløbet kan modregnes i kontrakthavers vederlag.

Ordregiver mister ikke sin ret til senere at gøre sin misligholdelsesbeføjelse gældende ved at pålægge bod.

Herudover kan der ske udelukkelse fra deltagelse i Randers Kommunes kommende udbud efter udbudsdirektivets regler herom.

# Etik og socialt ansvar

Ordregiver forudsætter, at kontrakthaver og dennes underleverandører overholder internationale konventioner tiltrådt af Danmark herunder, men ikke begrænset til, følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelsen (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155) samt
* Organisationsfrihed og ret til kollektive forhandlinger (ILO-konvention nr. 87, 98 og 135), inden for rammerne af gældende lovgivning.

Det forudsættes endvidere, at kontrakthaver og dennes underleverandører respekterer grundlæggende menneskerettigheder, herunder lever op til FN’s Menneskerettighedserklæring og Den Europæiske Menneskerettighedskonvention.

Såfremt ordregiver bliver bekendt med, at kontrakthaver eller dennes underleverandører ikke lever op til foranstående bestemmelser, er kontrakthaver forpligtet til at opfylde kontrakten med et tilsvarende produkt, som opfylder kontraktens krav til produktet. Kontrakthavers eventuelle omkostninger forbundet hermed er ordregiver uvedkommende.

Manglende overholdelse af bestemmelserne anses for at være en væsentlig misligholdelse, der berettiger ordregiver til at hæve kontrakten med øjeblikkelig virkning.

Aftalehaver er forpligtet til at sikre, at mindst [X årsværk], der anvendes til at opfylde kontrakten, besættes med personer under oplæring.

Ved personer under oplæring forstås arbejdstagere, med hvem aftalehaver eller eventuelle underleverandører indgår eller har indgået en uddannelsesaftale. Uddannelsesaftalen skal indgås som led i et uddannelsesforløb, som personer under oplæring følger, og skal være rettet mod, at de opnår personlige, sociale og faglige kvalifikationer, som understøtter deres uddannelsesforløb, og som giver grundlag for beskæftigelse på arbejdsmarkedet.

ELLER:

Der stilles ikke krav om brug af personer under oplæring i denne kontrakt, da det ikke er relevant for det konkrete kontraktområde.

[Der gælder et følg eller forklar-princip for følgende kontrakter:

**Bygge- og anlægskontrakter, som:**

* Udføres i Danmark,
* Har en varighed på minimum 6 måneder fra kontraktunderskrivelse til levering og
* Har en kontraktværdi på over 5 mio. kr.

**Tjenesteydelseskontrakter, som:**

* Udføres i Danmark,
* Har en varighed på minimum 6 måneder fra kontraktunderskrivelse til levering,
* Har en kontraktværdi på over 5 mio. kr. og
* Er omfattet af en eller flere af følgende CPV-koder:
	+ 50000000-50884000 (Reparations- og vedligeholdelsestjenester).
	+ 51000000-51900000 (Installationstjenester).
	+ 60000000-60651100 (Transporttjenester – ikke affaldstransport).
	+ 90910000-90919300 (Rengøring).]

# Misligholdelse

Som misligholdelse betragtes enhver tilsidesættelse af kontrakthavers forpligtigelser, dvs. en hvilken som helst mangel, forsinkelse, fejlleverance mv.

Foreligger der misligholdelse, skal kontrakthaver uden ugrundet ophold meddele ordregiver dette samt underrette om, hvad der vil blive gjort for at afhjælpe misligholdelsen og for at undgå tilsvarende misligholdelser i fremtiden.

Dersom kontrakthaver gentagne gange gør sig skyldig i misligholdelse, jf. ovenstående, betragtes dette som væsentlig misligholdelse.

#  Misligholdelsesbeføjelser

Ordregiver kan stille krav til den måde, hvorpå en konstateret misligholdelse skal bringes til ophør, og de skridt, der skal tages for at undgå tilsvarende misligholdelse fremover.

Væsentlig misligholdelse berettiger ordregiver til at ophæve kontrakten uden varsel.

#  Opfyldelseshindringer, herunder force majeure

I tilfælde af force majeure suspenderes parternes forpligtelser så længe force majeure er til stede og i det omfang force majeure er til hinder for partens opfyldelse af sine forpligtelser.

Som force majeure regnes ikke vejrlig, strejke og lockout (opremsningen er ikke udtømmende).

Den af parterne, der ønsker at påberåbe sig force majeure skal give den anden part skriftlig meddelelse herom, så snart force majeure kendes eller konstateres, medmindre force majeure i sig selv umuliggør meddelelsen. Meddelelsen skal angive:

* Årsagen til force majeure situationen
* Forventet varighed af force majeure situationen
* Indsats fra kontrakthavers side for at genoptage leveringen.

Er force majeure isoleret til kontrakthavers virksomhed, eller områder kontrakthaver bærer risikoen for, kan ordregiver kontrahere til anden side, så længe force majeure er til stede.

#  Offentlige påbud

Kontrakthaver er forpligtet til at overholde alle direktiver, love, bekendtgørelser, myndighedskrav og regler/påbud gældende for nærværende kontrakt såvel på tidspunktet for indgåelse af kontrakten som i kontraktperioden.

Manglende overholdelse af bestemmelserne anses for at være en væsentlig misligholdelse, der berettiger ordregiver til at ophæve kontrakten.

#  Lovvalg og afgørelse af tvister

Nærværende kontrakt er undergivet dansk ret.

Værnetinget er ordregivers retskreds.